وحيد خاليلوزيتش طلق 4 ديال اللعابة للمنتخب المحلي مباشرة بعد ماتش ليبيا البارح الجمعة بالملعب الشرفي فوجدة. وغادر المنتخب الأول كل من الحارس انس الزنيتي وعبد الكريم باعدي ووليد الكرتي وإسماعيل الحداد من أجل الالتحاق بالمنتخب المحلي. الحسين عموتة، مدرب المنتخب المحلي، عوال على هاد اللعابة فماتش الجزائر نهار السبت جاي بالملعب البلدي في بركان، من حجز بطاقة المرور لنهائيات كأس إفريقيا للمحليين 2020. اللاعب المحلي الوحيد لي بقا مع المنتخب الأول هو هشام المجهد حارس اتحاد طنجة، لأنه ما كاينش فلاليست ديال عموتة. المنتخب المحلي درب في ملعب السعيدية البارح وكانوا گاع اللعابة واليوم السبت غادي يلعب مع رديف منتخب ليبيا بالملعب البلدي في بركان، ويقدر يغيبوا بزاف ديال اللعابة على هاد الماتش. المدرب عموتة فرحان فاش ما تقاص حتا واحد من اللعابة لي كانوا مع خاليلوزيتش خصوصا الكرتي والحارس الزنيتي. 
خاليلوزيتش طلق 4 ديال اللعابة للمنتخب المحلي.. ما تقاص حتى واحد وعموتة فرحان